recursal/SuperWikiNEXT-32B huggingface dataset:
**ผู้รักษาราชการแทนนายกรัฐมนตรี** หรือ **ผู้ปฏิบัติราชการแทนนายกรัฐมนตรี** (อังกฤษ: Acting prime minister) เป็นสมาชิกคณะรัฐมนตรี (ส่วนใหญ่อยู่ในประเทศที่มีรัฐสภาระบบเวสต์มินสเตอร์ ) ซึ่งปฏิบัติราชการเสมือนเป็นนายกรัฐมนตรี ในช่วงที่นายกรัฐมนตรีไม่สามารถมาปฏิบัติหน้าที่ได้ บทบาทนี้มักดำเนินการโดยรองนายกรัฐมนตรี (หากมีการแต่งตั้งไว้ในขณะนั้น) หรือโดยรัฐมนตรีระดับสูงคนอื่น หากไม่ได้มีการแต่งตั้งรองนายกรัฐมนตรีไว้

โดยทั่วไปจะมีการแต่งตั้งผู้รักษาราชการแทนนายกรัฐมนตรีเมื่อนายกรัฐมนตรีเดินทางออกจากอาณาเขตของรัฐที่ตนปกครอง หรือเมื่อนายกรัฐมนตรีไม่สามารถปฏิบัติหน้าที่ได้เนื่องจากปัญหาทางสุขภาพ

ตำแหน่ง ผู้รักษาราชการแทนนายกรัฐมนตรี แตกต่างไปจาก รักษาการนายกรัฐมนตรี (นายกรัฐมนตรีที่แต่งตั้งขึ้นชั่วคราวจนกว่าจะมีการเปลี่ยนผ่านไปยังรัฐบาลชุดถัดไป แต่งตั้งเมื่อเมื่อฝ่ายรัฐบาลแพ้มติอภิปรายไม่ไว้วางใจ, เมื่อนายกรัฐมนตรีคนปัจจุบันหมดคุณสมบัติ หรือเมื่อนายกรัฐมนตรีประกาศยุบสภา) และนายกรัฐมนตรีชั่วคราว (ได้รับแต่งตั้งให้ทำหน้าที่คล้ายคลึงกับกับรักษาการนายกรัฐมนตรี จัดตั้งขึ้นหลังจากการเกิดขึ้นของประเทศใหม่หรือหลังการล่มสลายของระบอบการปกครองก่อนหน้านี้ โดยปกติไม่ถือว่าเป็นนายกรัฐมนตรี)

ในประเทศไทย คำว่า "รักษาราชการแทนนายกรัฐมนตรี" หรือ "ปฏิบัติราชการแทนนายกรัฐมนตรี" จะมีความหมายคล้ายคลึงกัน คือแต่งตั้งขึ้นเมื่อนายกรัฐมนตรีไม่สามารถปฏิบัติราชการได้เป็นการชั่วคราว ส่วนคำว่า "ปฏิบัติหน้าที่แทนนายกรัฐมนตรี" จะใช้เมื่อนายกรัฐมนตรีเสียชีวิต หรือหมดคุณสมบัติ

อ้างอิง
-------

1. ↑  "หมวด ๖ การรักษาราชการแทน (มาตรา ๔๑ - ๕๐) | สถาบันนิติธรรมาลัย". *www.drthawip.com*.
2. ↑  "ทำไม "รักษาการนายกรัฐมนตรี" ? - GotoKnow". *www.gotoknow.org*.
**ฮูโก กูทมัน** (เยอรมัน: *Hugo Gutmann*) หรือชื่อหลังย้ายไปอยู่ในสหรัฐคือ **เฮนรี จี. แกรนต์** (อังกฤษ: Henry G. Grant) เป็นทหารเยอรมันเชื้อสายยิวซึ่งเป็นหนึ่งในผู้บังคับบัญชาของสิบตรี ฮิตเลอร์ ในช่วงสงครามโลกครั้งที่หนึ่ง เขาเป็นผู้เสนอชื่อสิบตรี ฮิตเลอร์ เพื่อรับมอบเหรียญกางเขนเหล็ก ฮิตเลอร์ภูมิใจกับเครื่องหมายนี้มาก ฮิตเลอร์ประดับเครื่องหมายนี้ในทุกโอกาสแม้กระทั่งหลังเขาได้ครองอำนาจจนกระทั่งนาซีล่มสลาย และแม้กูทมันจะเป็นยิว แต่เนื่องจากประธานาธิบดีเพาล์ ฟ็อน ฮินเดินบวร์ค ได้เคยออกกฎหมายคุ้มครองทหารผ่านศึกเชื้อสายยิวไว้ ทำให้กูทมันยังคงอาศัยอยู่ในเยอรมนีได้ท่ามกลางกระแสการต่อต้านยิว และเมื่อมีการตรากฎหมายเนือร์นแบร์คขึ้นมาใน ค.ศ. 1935 ทำให้ชาวเยอรมันเชื้อสายยิวทั้งหมดต้องสูญเสียสัญชาติเยอรมัน ถึงกระนั้น กูทมันก็ยังคงอาศัยในเยอรมนีโดยยังคงรับเงินเบี้ยหวัดทหารผ่านศึก เชื่อว่าที่เขายังอยู่ในเยอรมนีได้เพราะบารมีของฮิตเลอร์ 

ต่อมาใน ค.ศ. 1938 กูทมันถูกตำรวจเกสตาโพจับกุม แต่ก็ได้รับการปล่อยตัวออกมาหลังเจ้าหน้าที่เอ็สเอ็สทราบประวัติของเขา ถึงกระนั้น เขาไม่มีความมั่นใจที่จะอยู่ในเยอรมนีอีกต่อไป และอพยพครอบครัวไปเบลเยียมใน ค.ศ. 1939 และย้ายไปยังสหรัฐใน ค.ศ. 1940

แหล่งข้อมูลอื่น
---------------

* Kershaw 2008, p. 59.
* According to the historian Werner Maser, Gutmann received, by Hitler's intervention, a pension from the Third Reich down to the end of the war.
* Thomas Weber. Hitler's First War. Oxford University Press 2010 p 344 ff
**ฮูม** (โครเอเชีย: *Hum*), **กอลโม** (อิตาลี: *Colmo*) หรือ **โคล์ม** (เยอรมัน: *Cholm*) เป็นนิคมแห่งหนึ่งตั้งอยู่ในเมืองบูแซต เทศมณฑลอิสเตรีย ประเทศโครเอเชีย ตั้งอยู่บนความสูง 349 เมตรเหนือระดับน้ำทะเล จากการสำรวจสำมะโนครัว ค.ศ. 2011 มีประชากรอาศัยอยู่ 30 คน และจากการสำรวจสำมะโนครัว ค.ศ. 1921 ประชากรทั้งหมดร้อยละ 100 พูดภาษาอิตาลี

ประวัติ
-------

ฮูมปรากฏครั้งแรกในเอกสารเมื่อ ค.ศ. 1102 ในนาม "กอลโม" หรือ "โคล์ม" โดยเป็นเมืองที่มีกำแพงล้อมรอบ มีหอระฆังและหอสังเกตการณ์ สร้างขึ้นเมื่อ ค.ศ. 1552 สำหรับป้องกันการโจมตีจากเมืองอื่น มีโบสถ์แม่พระรับเกียรติยกขึ้นสวรรค์เป็นศาสนสถานประจำเขตแพริช ส่วนหน้าของโบสถ์ถูกสร้างขึ้นใหม่ใน ค.ศ. 1802 โดย Juraj Gržinić ผู้เชี่ยวชาญในท้องถิ่น

งานเขียนบนกำแพงด้วยอักษรกลาโกลิติกถูกเก็บรักษาไว้ในโบสถ์ ถือเป็นหนึ่งในวรรณกรรมกลาโกลิติกที่เก่าแก่ที่สุดของโครเอเชีย มีอายุราวคริสต์ศตวรรษที่ 12 นอกจากนี้พิพิธภัณฑ์ประจำเมืองยังจัดแสดงวรรณกรรมที่เขียนด้วยอักษรกลาโกลิติกไว้ด้วยจำนวนหนึ่ง

ระเบียงภาพ
----------

* โบสถ์แม่พระรับเกียรติยกขึ้นสวรรค์โบสถ์แม่พระรับเกียรติยกขึ้นสวรรค์
* บ้านเรือนในฮูมบ้านเรือนในฮูม
* ประตูเมืองฮูมประตูเมืองฮูม
* สถานีรถไฟฮูมสถานีรถไฟฮูม

อ้างอิง
-------

1. ↑  "SAS Output". Dzs.hr. สืบค้นเมื่อ 6 May 2018.
2. ↑
3. 1 2  Naklada Naprijed, *The Croatian Adriatic Tourist Guide*, pg. 27, Zagreb (1999); ISBN 953-178-097-8
4. ↑  "Colmo". *Istrapedia* (ภาษาอิตาลี). สืบค้นเมื่อ 18 December 2016.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ ฮูม (โครเอเชีย)
***เดอะโฟลตติงเพียร์*** (อังกฤษ: The Floating Piers) เป็นงานศิลปะจัดวางชั่วคราว โดยศิลปิน Christo และ Jeanne-Claude ประกอบด้วยผ้าสีเหลืองขนาดกว่า 70,000 ตารางเมตร ประกอบระบบทุ่นพอลีเอธีลีนความหนาแน่นสูงประกอบส่วนจำนวน 226,000 ชิ้น ผลงานนี้ติดตั้งในปี 2016 บนทะเลสาบอีเซโอใกล้นครเบรสเจีย ของประเทศอิตาลี ทุ่นและผ้านี้ประกอบกันเป็นทางเดินที่เขื่อมซุลซาโน, มอนเตอีโซลา และเกาะซานเปาโล เข้าด้วยกัน

Christo และ Jeanne-Claude ริเริ่มแนวคิดสำหรับชิ้นงาน *The Floating Piers* ครั้งแรกในปี 1970 โดยแรกเริ่มจะจัดแสดงบนรีโอเดลาปลาตา ระหว่างประเทศอาร์เจนตินา กับ อุรุกวัย รวมถึงยังมีแผนจะจัดแสดงบนอ่าวโตเกียว ก่อนที่ท้ายที่สุดจะพักแนวคิดไว้และไปทำงานอื่นแทน กระทั่งในปลายปี 2013 Christo ตัดสินใจเลือกทะเลสาบอีเซโอเป็นที่จัดแสดง *The Floating Piers* ผลงานใช้เวลาประกอบขึ้นกว่า 22 เดือน ผลงานชิ้นนี้มีค่าใช้จ่ายอยู่ที่ประมาณ 11 ล้านดอลล่าร์ และขึ้นสูงถึง 17 ล้านดอลล่าร์เมื่อติดตั้งเสร็จสิ้น และเปิดให้สาธารณะเข้าชมในเดือนมิถุนายน ปี 2016 ในห้าวันแรกมีผู้เข้าเยี่ยมชมถึง 270,000 คน จนทำให้ผู้จัดต้องปิดพื้นที่ในเวลาหลังเที่ยวคืนเพื่อทำความสะอาด ผลงานเปิดให้ชมเป็นเวลา 16 วันก่อนที่ผลงานปิดสู่สาธารณะในเดือนกรกฎาคม 2016 โดยมีการคาดการณ์ผู้เยี่ยมชมที่ 1.2 ล้านคน หรือคิดเป็นราว 72,000 คนต่อวัน ในขณะที่บางการคาดการณ์ประเมินผู้เข้าชมที่ 100,000 คนต่อวัน การรื้อถอนดำเนินขึ้นทันทีในวันรุ่งขึ้นถัดจากการปิดเข้าชม

อ้างอิง
-------

1. ↑  "Italy: Christo 'walk on water' project opens on Lake Iseo - BBC News". *BBC News* (ภาษาอังกฤษแบบบริติช). สืบค้นเมื่อ 2016-06-20.
2. 1 2  John Brownlee (2016-06-21). "Christo's Floating Piers Were 50 Years And $17 Million In The Making | Co.Design | business + design". *Fastcodesign.com*. สืบค้นเมื่อ 2016-11-07.
3. ↑  Sophie Morlin-Yron (2016-06-27). "Floating art lets people walk on water at Italy's Lake Iseo". *CNN.com*. สืบค้นเมื่อ 2016-06-29.
4. ↑  "Christo's floating piers closed". *Deutsche Welle*. 2016-07-04. สืบค้นเมื่อ 2016-07-04.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**เดอะโฟลตติงเพียร์**

* เว็บไซต์ทางการ
* *The Floating Piers* photos from *Time* magazine
* Web cams list on *The Floating Piers*
* *Floating Piers* the work behind the project
* Google Maps Street View of *The Floating Piers*
**พรรคสังคมสาธารณรัฐ** (เขมร: គណបក្សសង្គមសាធារណរដ្ឋ *คณบกฺสสงฺคมสาธารณรฎฺฐ*; อังกฤษ: Social Republican Party; ฝรั่งเศส: *Parti social républicain: PSR*) เป็นพรรคการเมืองในกัมพูชา ก่อตั้งโดยลน นลเมื่อเดือนมิถุนายน พ.ศ. 2515 เพื่อเข้าร่วมในการเลือกตั้งแห่งชาติของสาธารณรัฐเขมรเมื่อ 3 กันยายน พ.ศ. 2515

ประวัติ
-------

พรรคนี้ก่อตั้งโดยสมาคมสังคมสาธารณรัฐของลน นล และได้รับการสนับสนุนจากน้องชายของเขาคือ ลน นน และกองทัพในยุคสาธารณรัฐเขมร โดยได้ปรับเปลี่ยนสัญลักษณ์นครวัดที่เคยใช้โดยพรรคเสรีภาพของพระนโรดม นรินทเดชระหว่าง พ.ศ. 2489 – 2499 นโยบายของพรรคเป็นประชานิยม ชาตินิยม และต่อต้านคอมมิวนิสต์ ลน นลประกาศตนอยู่ฝ่ายตรงข้ามกับเวียดนามเหนือและจีน ที่เข้ามามีอิทธิพลในสงครามอินโดจีนครั้งที่สอง หลักการของพรรคสามข้อที่ได้ประกาศต่อสาธารณชนคือ สาธารณรัฐ ความรับผิดชอบต่อสังคมและชาตินิยม การทำงานหลักของพรรคเป็นการสนับสนุนระบอบของลน นล

ภายในพรรคมีการแบ่งแยกเป็นสองส่วน ส่วนแรกเรียกว่า *ดังเร็ก* เป็นกลุ่มขวาจัดนำโดยนายกรัฐมนตรี เซิง งอกทัญ และนักวิชาการฝ่ายซ้าย ฮาง ทุน ฮัก คำว่าดังเร็กนี้มาจากชื่อเทือกเขาพนมดงรักในภาษาเขมรซึ่งเป็นบริเวณที่ตั้งของกองกำลังเขมรเสรี ซึ่งเป็นกลุ่มนิยมสาธารณรัฐและต่อต้านระบอบของพระนโรดม สีหนุ อีกกลุ่มหนึ่งเรียกว่า *ดังกอร์* นำโดยลน นลและกองทัพ ความแตกแยกระหว่างสองกลุ่มนี้ส่งผลต่อเสถียรภาพของรัฐบาลอย่างรุนแรง

การเลือกตั้ง พ.ศ. 2515
----------------------

พรรคหลักที่เป็นฝ่ายตรงข้ามของพรรคสังคมสาธารณรัฐมีสองพรรคคือ พรรคประชาธิปไตยนำโดยอิน ตัมและพรรคสาธารณรัฐนำโดยพระสีสุวัตถิ์ สิริมตะ ไม่ได้เข้าร่วมในการเลือกตั้งครั้งนี้เพราะผิดกฎหมายเลือกตั้งในขณะนั้น พรรคสังคมสาธารณรัฐได้รับเลือกตั้งทั้งหมด โดยพรรคตรงข้ามมีเพียงกรมประชาชนซึ่งไม่ได้รับการเลือกตั้งเลย ในการเลือกตั้งสภาสูง พรรคสังคมสาธารณรัฐได้รับการเลือกตั้งทั้งหมด คู่แข่งมีเพียงอดีตสมาชิกพรรคสังคมราษฎร์นิยม ซึ่งเป็นพรรคในสมัยระบอบสีหนุ พรรคสังคมราษฎร์นิยมสลายตัวไปอย่างเป็นทางการเมื่อ พ.ศ. 2514 ในขณะที่กรมประชาชนที่สลายตัวไปแล้ว ได้รับการสนับสนุนให้จัดตั้งขึ้นใหม่เพื่อสร้างภาพของระบบหลายพรรคการเมือง

ความขัดแย้ง
-----------

เซิง งอกทัญได้เป็นนายกรัฐมนตรีเพียงช่วงสั้นๆจนถึง 15 ตุลาคม พ.ศ. 2515 หลังจากที่มีการลอบสังหารฝ่ายตรงข้ามเกิดขึ้นมากซึ่งเชื่อว่าเป็นฝีมือของลน นน ฮาง ทุน ฮักขึ้นเป็นนายกรัฐมนตรีแทนแต่ถูกบีบให้ลาออกในช่วงต้นปี พ.ศ. 2516 หลังจากที่ฝ่ายรัฐบาลเริ่มเพลี่ยงพล้ำในสงครามกลางเมืองกัมพูชา ลอง โบเรตขึ้นเป็นนายกรัฐมนตรีต่อมาในช่วงปลายปี พ.ศ. 2516

ลน นนพยายามรักษาอำนาจของตนไว้แต่ถูกบังคับให้ลี้ภัยเมื่อเดือนกันยายน พ.ศ. 2516 และกลับมาใน พ.ศ. 2517 ในเดือนมีนาคม พ.ศ. 2518 ลน นนพยายามขึ้นเป็นเลขาธิการพรรคแม้ว่าขณะนั้น สถานการณ์ของรัฐบาลสาธารณรัฐเขมรอ่อนแอมาก มีอำนาจปกครองนอกกรุงพนมเปญเพียงเล็กน้อย ในเดือนเมษายน พ.ศ. 2518 พรรคนี้สลายตัวไปพร้อมสาธารณรัฐเขมรและเข้าสู่ยุคการปกครองของเขมรแดง

อ้างอิง
-------

1. 1 2  Kiernan, B. *How Pol Pot came to power*, Yale UP, 2004, p.348
2. 1 2  Corfield, J. *The History of Cambodia*, ABC-CLIO, 2009, p.78
3. ↑  Khmer Republic 1972, Inter-Parliamentary Union
4. 1 2  Corfield, J. *Khmers stand up!: a history of the Cambodian government 1970-1975*, p.160
5. ↑  Part II, p697
6. ↑  Situation in Indochina Peninsula
**พรรคสันติภาพรุ่งเรือง** (Prosperous Peace Party; อินโดนีเซีย: *Partai Damai Sejahtera*) เป็นพรรคนิยมคริสเตียนและประชาธิปไตยในอินโดนีเซีย ก่อตั้งเมื่อ 1 ตุลาคม พ.ศ. 2544 พรรคนี้สืบทอดมาจากพรรคคริสเตียนอินโดนีเซียที่เข้าร่วมในการเลือกตั้ง พ.ศ. 2498 และ 2514 แม้ว่าพรรคนี้จะก่อตั้งโดยชาวคริสต์ แต่ปัจจุบันพรรคนี้เปิดกว้างให้ทุกศาสนาและมีผู้สมัครของพรรคในการเลือกตั้ง พ.ศ. 2552 เป็นมุสลิมถึง 21 คน. ในการเลือกตั้งพ.ศ. 2547 พรรคนี้ได้คะแนน 2.1% และได้ 12 ที่นั่ง แต่ในการเลือกตั้งพ.ศ. 2552 พรรคนี้ได้คะแนน 1.5% และไม่ได้รับเลือกตั้ง พรรคนี้สลายตัวไปเมื่อ 10 มีนาคม พ.ศ. 2556 เพื่อรวมกับพรรคการเมืองอื่น

อ้างอิง
-------

1. ↑   *Tempo* magazine No. 0931/March 31-April 06, 2009, p.45
2. ↑  Indonesian General Election Commission website[*ลิงก์เสีย*] Official Election Results
3. ↑  *The Jakarta Post* 10 May 2009 เก็บถาวร 2009-05-13 ที่ เวย์แบ็กแมชชีน Democratic Party controls 26% of parliamentary seats
4. ↑  (อินโดนีเซีย) 10 parpol gabung ke Hanura เก็บถาวร 2014-05-14 ที่ เวย์แบ็กแมชชีน

แหล่งข้อมูลอื่น
---------------

* PDS official website เก็บถาวร 2013-12-29 ที่ เวย์แบ็กแมชชีน
รูปปั้นพระพิฆเนศ ซึ่งมีรูปหนูอยู่ที่ฐาน The Walters Art Museum
**คณปัตยะ** เป็นลัทธิหนึ่งในศาสนาฮินดูที่นับถือพระพิฆเนศ (พระคเนศ หรือเรียกว่า พระคณปติ) เป็นสคุณพรหมัน คณปัตยะถือเป็นหนึ่งในห้านิกายสำคัญของศาสนาฮินดู คือ ลัทธิไศวะ ซึ่งบูชาพระศิวะเป็นหลัก, ลัทธิศักติ ซึ่งบูชาศักติองค์ต่าง ๆ เป็นหลัก, ลัทธิไวษณพ ซึ่งบูชาพระวิษณุเป็นหลัก, ลัทธิสรภัทธะ ซึ่งบูชาพระสุริยะเป็นหลัก และลัทธิคณปัตยะ ซึ่งบูชาพระคเนศเป็นหลัก ถึงแม้คณปัตยะจะถือว่าเป็นนิกายที่เล็กกว่าทั้งสี่นิกายที่กล่าวมาข้างต้น แต่คณปัตยะก็ถือเป็นนิกายที่มีอิทธิพลมากในศาสนาฮินดูมาตลอด[] นอกจากนี้ยังมีลัทธิสมารตะซึ่งปฏิบัติตามปรัชญา Advaita ซึ่งบูชาเทพทั้งห้า (ปัญจยัตนะบูชา - pañcāyatana pūjā) คือบูชาทั้งพระคเนศ, พระวิษณุ, พระศิวะ, พระสุริยะ และ เทวีในศาสนาฮินดูเป็นสคุณพรหมัน

ความเชื่อ
---------

การบูชาพระพิฆเนศถือเป็นการบูชาหนึ่งที่ประกอบกับการบูชาเทพเจ้าอื่น ๆ โดยทั่วไปแล้วชาวฮินดูทุกนิกายจะเริ่มการสวดที่สำคัญหรือพิธีกรรมทางศาสนาด้วยการสวดบูชาพระพิฆเนศ ซึ่งนับถือกันในฐานะเทพเจ้าแห่งการเริ่มต้น และการขจัดอุปสรรค ถึงแม้ว่าทุกนิกายจะให้การเคารพบูชาพระพิฆเนศอยู่แล้วก็ตาม ลัทธิคณปัตยะเพิ่มเติมและยกย่องพระพิฆเนศให้ทรงเป็นพระเป็นเจ้าสูงสุด

อ้างอิง
-------

1. ↑  "Ganesha". The Walters Art Museum. คลังข้อมูลเก่าเก็บจากแหล่งเดิมเมื่อ 2013-05-12. สืบค้นเมื่อ 2013-04-27.
2. ↑  Ganapatyas เก็บถาวร 2006-01-28 ที่ เวย์แบ็กแมชชีน Article from PHILTAR, Division of Religion and Philosophy, St Martin's College
3. ↑  Grimes, John A. Ganapati: Song of the Self. (State University of New York Press: Albany, 1995) p. 162.

แหล่งข้อมูลอื่น
---------------

* GĀṆapatyas Article from BookRags.com
* Ganapatya Encyclopædia Britannica article

| * ด
* ค
* ก
พระคเณศ |
| --- |
| ปาง | 
* มหาคณปติ
* พลคณปติ
* หฤทรคณปติ
* เหรัมพคณปติ
* อุจฉิศตคณปติ
* คังกิเต็ง
* พระนาม

 |  |
| การบูชา | 
* คาณปัตยะ
* คเณศจตุรถี
* คเณศชยันตี
* สันกัศติจตุรถี
* เทวสถาน
* พระพิฆเนศในศาสนาต่าง ๆ

 |
| กลุ่มเทวสถานอัษฏวินายก | 
* โมรคาว
* สิทธเตก
* ปาลี
* มหัธ
* เถอูร์
* เลณยาทรี
* โอฌร
* ราญชณคาว

 |
| ตำนานและงานเขียน | 
* คเณศปุราณะ
* มุทคลปุราณะ
* คณปติอถรรวศิรสะ
* คเณศสหสรนาม
* เรื่องเล่า

 |
| เทพเจ้าที่เกี่ยวข้อง | 
* คณ
* พระชายาในพระพิฆเนศ
* วินายก
* วินายกี
* พระอิศวร
* เจ้าแม่ศรีมหาอุมาเทวี
* พระขันทกุมาร

 |
| อื่น ๆ | 
* ศาสนาฮินดู
* เทพปกรณัมฮินดู
* โมทกะ
* บนวิกิมีเดียคอมมอนส์

 |
**ทูเลอโซไซอิที**(/ˈtuːlə/; เยอรมัน: *Thule-Gesellschaft*), แต่เดิมเรียกว่า *Studiengruppe für germanisches Altertum* ("กลุ่มนักเรียนจากเจอร์แมนิกสมัยโบราณ"), เป็นองค์กรปริศนาลึกลับเยอรมันและกลุ่ม Völkisch ก่อตั้งขึ้นในมิวนิกภายหลังสงครามโลกครั้งที่่หนึ่ง ชื่อนั้นมาจากตำนานทางตอนเหนือของประเทศในตำนานกรีก กลุ่มโซไซอิทีนี้ได้เป็นที่จดจำเป็นส่วนใหญ่ว่าเป็นองค์กรสนับสนุนพรรคกรรมกรเยอรมัน(DAP; German Workers' Party) ซึ่งต่อมาได้รับการปรับปรุงโดยอดอล์ฟ ฮิตเลอร์ให้กลายเป็นพรรคกรรมกรชาติสังคมนิยมเยอรมันหรือพรรคนาซี (NSDAP or Nazi Party) ตามที่คนเขียนชีวประวัติฮิตเลอร์ Ian Kershaw องค์กรของ"รายชื่อสมาชิก ...ได้อ่านเหมือนใครเป็นใครคนแรกของผู้ฝักใฝ่นาซีและนำตัวเลขในมิวนิก" รวมทั้งรูดอล์ฟ เฮสส์, ฮันส์ ฟรังค์, Julius Lehmann, Gottfried Feder, Dietrich Eckart และ Karl Harrer

อย่างไรก็ตาม Nicholas Goodrick-Clarke ได้โต้แย้งว่าฮันส์ ฟรังค์และรูดอล์ฟ เฮสส์นั้นเคยเป็นสมาชิกทูเลอ แต่ผู้นำนาซีคนอื่น ๆ ได้รับเชิญให้ไปกล่าวบรรยายที่การประชุุมทูเลอหรือพวกเขาไม่ได้มีส่วนเกี่ยวข้องเลย ตามที่ Johannes Hering ได้กล่าวว่า "ไม่มีหลักฐานใด ๆ ว่าฮิตเลอร์ได้เคยเข้าร่วมสมาคมทูเลอโซไซอิทีเลย"

อ้างอิง
-------

1. ↑  Phelps 1963
2. ↑  Kershaw, Ian (2000). *Hitler, 1889-1936: Hubris*, W. W. Norton & Company, pp. 138–139.
3. ↑  Goodrick-Clarke 1985, pp. 149, 221 harvnb error: no target: CITEREFGoodrick-Clarke1985 (help)
4. ↑  Goodrick-Clarke 2003, p. 114 harvnb error: no target: CITEREFGoodrick-Clarke2003 (help)
5. ↑
การบวก *x* + *a* บนเส้นจำนวน ทุกจำนวนที่มากกว่า *x* และน้อยกว่า *x* + *a* เป็นสมาชิกอยู่ในช่วงเปิด
ในวิชาคณิตศาสตร์ **ช่วง** (**ของจำนวนจริง**) เป็นเซตของจำนวนจริงที่มีสมบัติว่าจำนวนใด ๆ ที่มีค่าระหว่างสองจำนวนในเซตก็คือสมาชิกในเซตนั้น ตัวอย่างเช่น เซตของทุกจำนวน x ที่ 0 ≤ *x* ≤ 1 คือช่วงที่ประกอบด้วย 0 และ 1 รวมทั้งจำนวนระหว่างจำนวนทั้งสองนี้ด้วย ตัวอย่างอื่น ๆ เช่น เซตของทุกจำนวนจริง {\displaystyle \mathbb {R} }, เซตของทุกจำนวนจริงลบ, และเซตว่าง

สัญกรณ์
-------

ช่วงของจำนวนระหว่าง a และ b ที่รวม a และ b ด้วย นิยามเป็น [*a*, *b*] สองจำนวนนี้เรียกว่า *จุดสิ้นสุด*ของช่วง การที่จะบ่งบอกว่าจุดสิ้นสุดจุดใดจุดหนึ่งนั้นไม่รวมในเซต จะใช้วงเล็บธรรมดาแทนวงเล็บเหลี่ยม

{\displaystyle {\begin{aligned}(a,b)={\mathopen {]}}a,b{\mathclose {[}}&=\{x\in \mathbb {R} \mid a<x<b\},\\{}[a,b)={\mathopen {[}}a,b{\mathclose {[}}&=\{x\in \mathbb {R} \mid a\leq x<b\},\\{}(a,b]={\mathopen {]}}a,b{\mathclose {]}}&=\{x\in \mathbb {R} \mid a<x\leq b\},\\{}[a,b]={\mathopen {[}}a,b{\mathclose {]}}&=\{x\in \mathbb {R} \mid a\leq x\leq b\}.\end{aligned}}}
สังเกตว่า (*a*, *a*), [*a*, *a*), และ (*a*, *a*] เป็นสัญกรณ์แทนเซตว่าง ขณะที่ [*a*, *a*] สามารถแทนเซต {*a*} และถ้าเมื่อ *a* > *b* สัญกรณ์ทั้งสี่ข้างต้นก็จะแทนเซตว่างเช่นกัน

แต่สัญกรณ์อาจทำให้เกิดความสับสนในเรื่องของการใช้วงเล็บและวงเหลี่ยมในทางคณิตศาสตร์ได้ ตัวอย่างเช่น สัญกรณ์ (*a*, *b*) มักใช้เพื่อบ่งบอกคู่อันดับในทฤษฎีเซต, หรือพิกัดของจุดหรือเวกเตอร์ในเรขาคณิตวิเคราะห์และพีชคณิตเชิงเส้น, หรือจำนวนเชิงซ้อนในพีชคณิต นี่จึงเป็นสาเหตุว่าทำไม Bourbaki จึงเสนอสัญกรณ์ ]*a*, *b*[ เพื่อแทนช่วงเปิด ส่วนสัญกรณ์ [*a*, *b*] ก็ใช้เป็นครั้งคราวเพื่อใช้แทนคู่อันดับ โดยเฉพาะในวิทยาการคอมพิวเตอร์

แต่ผู้เขียนบางคนก็ใช้สัญกรณ์ ]*a*, *b*[ เพื่อใช้แทนคอมพลีเมนต์ของช่วง (*a*, *b*) กล่าวคือ เซตของทุกจำนวนจริงที่น้อยกว่าหรือเท่ากับ a หรือมากกว่าและเท่ากับ b

อ้างอิง
-------

1. ↑

* T. Sunaga, "Theory of interval algebra and its application to numerical analysis" เก็บถาวร 2012-03-09 ที่ เวย์แบ็กแมชชีน, In: Research Association of Applied Geometry (RAAG) Memoirs, Ggujutsu Bunken Fukuy-kai. Tokyo, Japan, 1958, Vol. 2, pp. 29–46 (547-564); reprinted in Japan Journal on Industrial and Applied Mathematics, 2009, Vol. 26, No. 2-3, pp. 126–143.

แหล่งข้อมูลอื่น
---------------

* *A Lucid Interval* by Brian Hayes: An American Scientist article provides an introduction.
* Interval computations website เก็บถาวร 2006-03-02 ที่ เวย์แบ็กแมชชีน
* Interval computations research centers เก็บถาวร 2007-02-03 ที่ เวย์แบ็กแมชชีน
* Interval Notation by George Beck, Wolfram Demonstrations Project.
* เอริก ดับเบิลยู. ไวส์สไตน์, "Interval" จากแมทเวิลด์.
|  |
| --- |
| ส่วนหนึ่งของบทความเกี่ยวกับ |
| การแบ่งแยกเชื้อชาติ |
|  |
| 
การแบ่งแยกในภูมิภาคต่าง ๆ |
| * แคนาดา
* ยุโรป
* จักรวรรดิอาณานิคมฝรั่งเศส
	+ จักรวรรดิแรก
	+ จักรวรรดิที่สอง
* อิตาลีฟาสซิสต์
* นาซีเยอรมนี
* สาธารณรัฐโปแลนด์ที่สอง
* แอฟริกาใต้
* จักรวรรดิสเปน
	+ อเมริกาของสเปน
* สหรัฐอเมริกา
 |
| 
การระทำคล้ายกันในดินแดนอื่น ๆ |
| * อาร์เจนตินา
* ออสเตรเลีย
* บราซิล
* มาเลเซีย
* ไอร์แลนด์เหนือ
 |
| * ด
* ค
* ก
 |

**การแบ่งแยกเชื้อชาติ** (อังกฤษ: racial segregation) เป็นการแบ่งมนุษย์ออกเป็นกลุ่มเชื้อชาติในชีวิตประจำวัน อาจใช้กับกิจกรรมอย่างการรับประทานในภัตตาคาร การดื่มจากน้ำพุ การใช้ห้องน้ำสาธารณะ การเข้าโรงเรียน การไปโรงภาพยนตร์ การโดยสารรถโดยสารประจำทาง หรือในการเช่าหรือซื้อบ้าน คณะกรรมการต่อต้านคตินิยมเชื้อชาติและการไม่ยอมรับยุโรป (European Commission against Racism and Intolerance) นิยามการแบ่งแยกว่า "การกระทำซึ่งบุคคลแย่งบุคคลอื่นบนพื้นฐานมูลเหตุที่ระบุไว้หนึ่งโดยปราศจากการให้เหตุผลวัตถุพิสัยและสมเหตุสมผล เข้ากับบทนิยามที่เสนอของการเลือกปฏิบัติ ผลคือ การกระทำโดยเจตนาซึ่งแบ่งแยกคนหนึ่งจากบุคคลอื่นบนพื้นฐานมูลเหตุที่ระบุไว้ไม่ประกอบเป็นการแบ่งแยก"

ดูเพิ่ม
-------

* การถือผิวในประเทศแอฟริกาใต้
* การแบ่งแยกเชื้อชาติในสหรัฐ
* คตินิยมเชื้อชาติในประเทศออสเตรเลีย
* คูคลักซ์แคลน
* คตินิยมเชื้อชาติในโลกอาหรับ
* คตินิยมเชื้อชาติในประเทศอิสราเอล
* คาร์ต้า
* คตินิยมเชื้อชาติในสหราชอาณาจักร
* ลัทธิแยกดินแดน
การเปรียบเทียบความคาดหมายการคงชีพเมื่อแรกเกิดของชายและหญิงสำหรับประเทศและดินแดนที่นิยามใน CIA Factbook ปี 2554 เส้นประสีเขียวสมนัยกับความคาดหมายการดำรงชีพของชายและหญิงเท่ากัน ปริมาตรสามมิติของฟองเป็นสัดส่วนเชิงเส้นกับประชากรของประเทศนั้น ๆ
คำว่า **ช่วงชีวิต** (อังกฤษ: longevity) บางครั้งใช้เป็นไวพจน์ของ "ความคาดหมายการคงชีพ" (life expectancy) ในทางประชากรศาสตร์ อย่างไรก็ดี คำว่า "ช่วงชีวิต" บางครั้งใช้หมายความถึงเฉพาะสมาชิกประชากรที่มีอายุยืนเป็นพิเศษ ขณะที่ "ความคาดหมายการคงชีพ" นิยามทางสถิติว่าเป็นจำนวนปีโดยเฉลี่ยที่เหลืออยู่ ณ อายุใด ๆ เสมอ ตัวอย่างเช่น ความคาดหมายการคงชีพตั้งแต่เกิดของประชากรเท่ากับอายุเฉลี่ยเมื่อตายของประชากรทั้งหมดที่เกิดในปีเดียวกัน (ในกรณีกลุ่มร่วมรุ่น)

ความคาดหมายการคงชีพปัจจุบัน
---------------------------

มีหลายปัจจัยมีผลต่อการมีอายุยืนของแต่ละคน ปัจจัยที่มีนัยสำคัญในการคาดหมายคงชีพประกอบด้วย เพศ พันธุกรรม การเข้าถึงสาธารณสุข อนามัย การควบคุมอาหาร สารอาหาร การออกกำลังกาย รูปแบบการใช้ชีวิต และอัตราอาชญากรรม ด้านล่างเป็นรายการความคาดหมายการคงชีพในประเทศต่าง ๆ

* ประเทศที่พัฒนาแล้ว: 77–90 ปี (เช่น ประเทศแคนาดา 81.29 ปี ประเมินปี 2553)
* ประเทศที่กำลังพัฒนา: 32–80 ปี (เช่น ประเทศโมซัมบิก 41.37 ปี ประเมินปี 2553)

อ้างอิง
-------

1. ↑  The US Central Intelligence Agency, 2010, CIA World Factbook, retrieved 12 Jan. 2011,  เก็บถาวร 2008-08-12 ที่ เวย์แบ็กแมชชีน
**น้ำตกรางจาล** หรือ **น้ำตกรางจาน** อยู่ที่บ้านห้วยลึก ตำบลบ่อเกลือเหนือ อำเภอบ่อเกลือ จังหวัดน่าน ในเขตหน่วยจัดการต้นน้ำขุนน่าน หน่วยย่อยที่ 1 โดยอยู่ห่างจากที่ทำการหน่วยจัดการต้นน้ำ ประมาณ 500 เมตร

ตัวน้ำตกมีความสูงกว่า 50 เมตร ลักษณะเป็นร่องน้ำแล้วตกลงในแอ่งเหมือนจานจึงเรียกว่า น้ำตกรางจาน ในช่วงฤดูฝนจะมีปริมาณน้ำมาก ทำให้ยากต่อการเข้าไปเที่ยวชมน้ำตก ควรไปในช่วงเดือนตุลาคมถึงเดือนธันวาคม

การเดินทาง
----------

เส้นทางหลักจากตัวเมืองน่านไปยังอำเภอบ่อเกลือ ไปตามถนนสายบ่อเกลือ - เฉลิมพระเกียรติ ซึ่งเป็นถนนลาดยางสภาพค่อนข้างดี เป็นระยะทางประมาณ 25 กิโลเมตร ถึงป้ายหน่วยจัดการต้นน้ำขุนน่าน หน่วยย่อยที่ 1 เลี้ยวขวาตามถนนลูกรังไปอีก 6 กิโลเมตร โดยเหมาะสำหรับการเดินทางแบบออฟโรด

แหล่งข้อมูลอื่น
---------------

* เดินป่าภูเข้ 2,079 ม. เก็บถาวร 2009-02-19 ที่ เวย์แบ็กแมชชีน

อ้างอิง
-------

1. ↑  "วิถีแห่งขุนเขา วิถีแห่งชีวิต วิถีของสองผู้เฒ่าที่ ภูเข้". คลังข้อมูลเก่าเก็บจากแหล่งเดิมเมื่อ 2012-10-01. สืบค้นเมื่อ 2011-10-12.
2. ↑  "สถานที่ท่องเที่ยว อ.บ่อเกลือ จ.น่าน". คลังข้อมูลเก่าเก็บจากแหล่งเดิมเมื่อ 2011-11-17. สืบค้นเมื่อ 2011-12-07.
**ยุทธการที่วอร์ซอ** (Polish: *Bitwa Warszawska*, Russian: *Варшавская битва*, transcription: *Varshavskaya bitva*, Ukrainian: *Варшавська битва*, transcription: *Varshavsʹka bytva*), ยังเป็นที่รู้จักกันคือ **ปาฏิหาริย์ที่แม่น้ำวิสตูลา** (Polish: *Cud nad Wisłą*), เป็นชุดการสู้รบที่ส่งผลทำให้โปแลนด์ได้รับชัยชนะอย่างเด็ดขาดในปี ค.ศ. 1920 ในช่วงสงครามโปแลนด์–โซเวียต

โปแลนด์ซึ่งใกล้จะปราชัยโดยสิ้นเชิง แต่กลับสามารถขับไล่และเอาชนะกองทัพแดงไปได้ สิ่งนี้ทำให้วลาดีมีร์ เลนิน ผู้นำบอลเชวิคได้เรียกว่า "เป็นความพ่ายแพ้อย่างใหญ่หลวง" สำหรับกองทัพของเขา

ภายหลังโปแลนด์เข้ารุกเคียฟ กองทัพโซเวียตได้เปิดฉากโจมตีตอบโต้กลับซึ่งประสบความสำเร็จในช่วงฤดูร้อน ค.ศ. 1920 ได้บีบบังคับให้กองทัพโปแลนด์ต้องล่าถอยไปยังทางตะวันตกด้วยความระส่ำระสาย กองทัพโปแลนด์ซึ่งดูเหมือนว่าใกล้จะแตกสลายและผู้สังเกตการณ์ได้คาดการณ์ถึงชัยชนะอย่างเด็ดขาดของโซเวียต

ยุทธการที่วอร์ซอซึ่งเป็นการสู้รบตั้งแต่วันที่ 12-25 สิงหาคม ค.ศ. 1920 ในขณะที่กองทัพแดงซึ่งอยู่ภายใต้บังคับบัญชาการโดยมีคาอิล ตูคาเชฟสกี ได้เคลื่อนทัพเข้าใกล้สู่กรุงวอร์ซอ เมืองหลวงของโปแลนด์และป้อมปราการมอลลินที่อยู่ใกล้เคียง เมื่อวันที่ 16 สิงหาคม กองทัพโปแลนด์ซึ่งอยู่ภายใต้บังคับบัญชาการโดยยูแซฟ ปิวซุดสกี ได้โจมตีตอบโต้กลับจากทางใต้ เข้าขัดขวางการรุกของข้าศึก ทำให้กองทัพรัสเซียต้องล่าถอยอย่างไม่เป็นระเบียบซึ่งไปทางตะวันออกและแนวหลังแม่น้ำเนมาน การสูญเสียโดยประมาณของรัสเซียนั้นมีผู้เสียชีวิต 10,000 นาย สูญหาย 500 นาย บาดเจ็บ 30,000 นาย และถูกจับเป็นเชลย 66,000 นาย เทียบเท่ากับการสูญเสียโดยประมาณของโปแลนด์ซึ่งมีผู้เสียชีวิต 4,500 นาย สูญหาย 10,000 นาย และบาดเจ็บ 22,000 นาย

ความพ่ายแพ่อย่างย่อยยับของกองทัพแดง ทำให้วลาดีมีร์ เลนิน ผู้นำของบอลเชวิคได้เรียกว่า "เป็นความพ่ายแพ้อย่างใหญ่หลวง" สำหรับกองทัพของเขา ในเดือนต่อมา ชัยชนะที่ตามมาอีกหลายครั้งของฝ่ายโปแลนด์ทำให้ประเทศโปแลนด์ได้รับเอกราชและนำไปสู่การลงนามสนธิสัญญาสันติภาพกับโซเวียตรัสเซียและโซเวียตยูเครนในปีนั้นถัดมา ซึ่งเป็นการรับรองถึงชายแดนทางตะวันออกของรัฐโปแลนด์จนถึงปี ค.ศ. 1939

นักการเมืองและนักการทูตที่ชื่อว่า Edgar Vincent ได้ถือว่าเหตุการณ์นี้เป็นหนึ่งในการสู้รบที่สำคัญที่สุดในประวัติศาสร์ในรายการเพิ่มเติมของการสู้รบที่เด็ดขาดที่สุด เนื่องจากชัยชนะของโปแลนด์เหนือโซเวียตได้หยุดยั้งการแพร่ขยายลัทธิคอมมิวนิสต์ไปทางตะวันตกสู่ยุโรป ชัยชนะของโซเวียตซึ่งจะนำไปสู่การจัดตั้งโปแลนด์ที่สนับสนุนคอมมิวนิสต์โซเวียต ซึ่งจะเข้าสู่ชายแดนตะวันออกของเยอรมนีโดยตรงซึ่งที่แห่งนั้นเต็มไปด้วยนักปฏิวัติจำนวนมากในช่วงเวลานั้น

อ้างอิง
-------

1. 1 2 3 4
2. ↑  Soviet casualties refer to all the operations during the battle, from the fighting on the approaches to Warsaw, through the counteroffensive, to the battles of Białystok and Osowiec, while the estimate of Red Army strength may be only for the units that were close to Warsaw, not counting the units held in reserve that took part in the later battles.

ดูเพิ่ม
-------

* สงครามกลางเมืองรัสเซีย
* สนธิสัญญาสันติภาพริกา
**วงศ์ปลากระทิง** เป็นวงศ์ปลาในอันดับ Synbranchiformes พบในน้ำจืดและน้ำกร่อย มีรูปร่างคล้ายปลาไหล แต่ส่วนหัวและจะงอยปากยื่นแหลม ปากเล็ก จะงอยปากและปลายจมูกเป็นงวงแหลมสั้นปลายแฉก ตาเล็ก ครีบอก ครีบหลัง ครีบก้นและครีบหางเล็ก ด้านหลังมีก้านครีบแข็งสั้นแหลมคมอยู่ตลอดตอนหน้า มีเกล็ดเล็ก ใช้ชื่อวงศ์ว่า Mastacembelidae (/มาส-ทา-เซม-เบล-อิ-ดี้/)

อาศัยอยู่ใกล้พื้นท้องน้ำหรืออยู่ในโพรงไม้และรากไม้ หรือฝังตัวอยู่ใต้กรวดหรือพื้นทราย พบทั้งหมดประมาณ 27 ชนิด ใน 3 สกุล (ดูในตาราง) กินอาหารจำพวก กุ้งฝอยและปลาขนาดเล็ก พบกระจายพันธุ์ตั้งแต่ทวีปแอฟริกาถึงเอเชียตะวันออกเฉียงใต้และที่เกาะบอร์เนียว พบในประเทศไทยประมาณ 12 ชนิด โดยมีชนิดที่รู้จักกันดี คือ ปลาหลด (*Macrognathus siamenis*) และ ปลากระทิง (*Mastacembelus armatus*)

นิยมใช้เป็นปลาเพื่อการบริโภค เนื้อมีรสอร่อย และนิยมเลี้ยงเป็นปลาสวยงามและตกเป็นเกมกีฬาด้วย

อ้างอิง
-------

1. ↑  หน้า 117, *สาระน่ารู้ปลาน้ำจืดไทย เล่ม ๒* โดย สมโภชน์ อัคคะทวีวัฒน์ (พ.ศ. 2547) ISBN 974-00-8738-8

แหล่งข้อมูลอื่น
---------------


วิกิสปีชีส์มีข้อมูลภาษาอังกฤษเกี่ยวกับ ***Mastacembelidae***
**ยุทธการที่อินาบ** (อังกฤษ: Battle of Inab) เป็นการสู้รบในสงครามครูเสดครั้งที่ 2 ระหว่างกองทัพของราชรัฐแอนติออก/แอสซาสซิน (Assassins) กับกองทัพมุสลิมราชวงศ์เซนกิดส์แห่งอะเลปโป/กองทัพดามัสกัส เกิดขึ้นเมื่อวันที่ 29 มิถุนายน ค.ศ. 1149 ที่เมืองอินาบ (ปัจจุบันอยู่ในประเทศซีเรีย)

เมื่อบิดาของนูร์ อัดดิน เซนกี (Nur ad-Din Zangi) ผู้สถาปนาราชวงศ์เซนกิดเสียชีวิตในปี ค.ศ. 1146 นักรบครูเสดจากราชอาณาจักรเยรูซาเลมได้ยกทัพมาตีเมืองดามัสกัส แต่นูร์ อัดดิน เซนกีป้องกันเมืองไว้ได้ กองทัพครูเสดอีกกลุ่มหนึ่งจากแอนติออก นำโดยเรย์มอนด์แห่งแอนติออก (Raymond of Antioch) ได้ยกทัพมาตีเมืองอะเลปโปซึ่งตอนนั้นอยู่ใต้การปกครองของจักรวรรดิเซลจุค ปาลยปี ค.ศ. 1148 นูร์ อัดดิน เซนกีจึงยกทัพไปตีเมืองแอนติออกคืนบ้าง แต่เป็นฝ่ายพ่ายแพ้ ในเดือนมิถุนายน ค.ศ. 1149 เขายกทัพไปตีแอนติออกอีกครั้งและร่วมกับทัพของอูนูร์แห่งดามัสกัส (Mu'in ad-Din Unur) ล้อมป้อมอินาบไว้ เรย์มอนด์ซึ่งถูกปฏิเสธความช่วยเหลือจากรัฐครูเสดอื่น ๆ ยกทัพที่ประกอบด้วยทหารราบ 1,000 นายและอัศวิน 400 นาย ไปที่ป้อมอินาบ เขาร่วมเป็นพันธมิตรกับกลุ่มแอสซาสซินของอาลี อิบน์ วาฟา (Ali ibn-Wafa) เมื่อยกทัพมาถึง นูร์ อัดดิน เซนกีได้ถอนกำลังออกไป ทัพครูเสด/แอสซาสซินจึงตั้งทัพในที่โล่ง ในคืนวันนั้นทัพดังกล่าวได้ถูกทัพมุสลิมล้อมไว้

ในวันที่ 29 มิถุนายน นูร์ อัดดิน เซนกีได้นำทัพเข้าโจมตีทัพของเรย์มอนด์ แม้ว่าเขาจะมีโอกาสหนี แต่เรย์มอนด์ก็ยังคงปักหลักสู้กับทัพมุสลิม เขาเสียชีวิตในสนามรบเช่นเดียวกับอาลี อิบน์ วาฟา ผู้นำแอสซาสซิน ทหารครูเสดส่วนน้อยหนีรอดไปได้ และดินแดนส่วนใหญ่ของแอนติออกถูกนูร์ อัดดิน เซนกียึดโดยไม่มีผู้ใดขัดขวาง

หลังการรบ นูร์ อัดดิน เซนกีได้ยึดป้อมที่สำคัญหลายแห่งก่อนจะยกทัพไปล้อมแอนติออก มีการเจรจาเกิดขึ้นโดยนูร์ อัดดิน เซนกีจะไม่ทำลายเมืองนี้และคงกำลังทหารบางส่วนเพื่อป้องกันการยึดเมืองคืน แลกกับทรัพย์สินจากท้องพระคลัง จากนั้นก็ยกทัพไปยึดป้อมอะฟามิยะ (Afamiya; ปัจจุบันคือเมืองอะพาเมียในซีเรีย) เมื่อพระเจ้าบอลด์วินที่ 3 (Baldwin III) กษัตริย์แห่งเยรูซาเลมทราบข่าว พระองค์ได้นำทัพและอัศวินเทมพลาร์ไปที่ป้อมดังกล่าว พระเจ้าบอลด์วินที่ 3 และนูร์ อัดดิน เซนกีได้เจรจาจนมีการตกลงเรื่องพรมแดนกันใหม่ระหว่างแอนติออกกับอะเลปโป

อ้างอิง
-------

1. 1 2  Oldenbourg, p 336
2. 1 2  Mallett, p 55
3. ↑  Oldenbourg, p 337
4. 1 2  Mallett, pp 48–49

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ ยุทธการที่อินาบ
**วงศ์นกกระเต็นน้อย** (อังกฤษ: River kingfishers) เป็นวงศ์ของนกกระเต็นวงศ์หนึ่ง มีชื่อว่า Alcedinidae (เดิมเคยเป็นวงศ์ย่อย Alcedininae)

นกกระเต็นในวงศ์นี้เป็นนกกระเต็นที่มีขนาดเล็ก (16 – 25 เซนติเมตร) ลักษณะทั่วไป คือ มีปากใหญ่ยาวแหลมและแบนข้าง หัวโต คอสั้น หางและขาสั้น มักมีสีสวยงาม เมื่อเกาะกับคอนหรือกิ่งไม้ลำตัวตั้งตรง บินตรงและเร็ว บางครั้งสามารถบินอยู่กับที่กลางอากาศได้ ปกติอาศัยและหากินอยู่ใกล้แหล่งน้ำ บางชนิดอาศัยอยู่ในป่า 

กินปลา ปู กบ เขียด สัตว์เลื้อยคลาน และแมลงตามพื้นดินเป็นอาหาร เป็นนกที่ส่งเสียงร้องเกือบตลอดเวลา ทำรังโดยการขุดโพรงดินตามชายฝั่งแม่น้ำ เนินดิน หรือตามจอมปลวก บางชนิดทำรังตามตอไม้หรือโพรงไม้

วงศ์นกกระเต็นน้อยแบ่งออกเป็น 3 สกุล คือ

* *Alcedo*
* *Ceyx*
* *Ispidina*

จำแนกออกได้ทั้งหมด 24 ชนิด สำหรับในประเทศไทยพบ 5 ชนิด

อ้างอิง
-------

1. ↑  "Alcedinidae". ระบบข้อมูลการจำแนกพันธุ์แบบบูรณาการ.
2. ↑  Fry, C. Hilary; Fry, Kathie; Harris, Alan (1992). *Kingfishers, Bee-eaters and Rollers*. Christopher Helm. ISBN 0-7136-8028-8.

คอมมอนส์ มีภาพและสื่อเกี่ยวกับ:  
**วงศ์นกกระเต็นน้อย**

แหล่งข้อมูลอื่น
---------------


วิกิสปีชีส์มีข้อมูลภาษาอังกฤษเกี่ยวกับ ***Alcedinidae***
บทความนี้เกี่ยวกับการจราจรบนท้องถนน สำหรับความหมายอื่น ดูที่ เลน (แก้ความกำกวม)
ลูกศรบอกทางภายในช่องจราจรในซิลิคอนแวลลีย์ รัฐแคลิฟอร์เนีย 
**ช่องจราจร** หรือ **เลน** (อังกฤษ: lane) เป็นส่วนหนึ่งของช่องเดินรถหรือช่องถนนหนึ่งที่กำหนดให้ยานพาหนะวิ่งภายในเขต เพื่อที่จะควบคุมและเป็นแนวทางให้กับผู้ขับขี่ และลดความขัดแย้งในการจราจร ถนนสาธารณะส่วนใหญ่ (ทางหลวง) มีช่องจราจรอย่างน้อยสองช่องจราจร โดยใช้หนึ่งช่องต่อหนึ่งทิศทาง คือ ไปและกลับ ช่องจราจรจะถูกแบ่งโดยเครื่องหมายจราจรบนพื้นทาง บนถนนที่มีช่องจราจรหลายช่อง และยุ่งยากกว่าถนนสองช่องจราจรก็จะถูกกำหนดด้วยเครื่องหมายจราจรบนพื้นทางเช่นกัน ทางหลวงขนาดใหญ่มักจะมีช่องจราจรมากกว่าสองช่องจราจรขึ้นไปและถูกแบ่งคั่นตรงกลางด้วยเกาะกลางถนน

ถนนและสะพานบางแห่งที่มีปริมาณการจราจรต่ำมากจะมีความกว้างน้อยกว่า 15 ฟุต (4.6 เมตร) และมีเพียงช่องจราจรเดียว ยานพาหนะที่กำลังเดินทางมาในทิศทางตรงข้ามต้องชะลอหรือหยุดรถ เพื่อให้ยานพาหนะอีกคันสามารถผ่านไปได้ โดยในพื้นที่ชนบทมักเป็นถนนที่ผ่านป่า พื้นที่เกษตร และมักเป็นทางลูกรัง ส่วนในพื้นที่เขตเมือง ที่เรียกว่าตรอกหรือซอยนั้นก็มักจะมีเพียงช่องจราจรเดียวเช่นกัน ถนนที่มีช่องจราจรเดียวมักจะเรียกว่า การจราจรทางเดียว

ดูเพิ่ม
-------

* ถนนลาดยาง
* ระบบจราจรซ้ายมือและขวามือ

อ้างอิง
-------

1. ↑  "Lane - Definition and More from the Free Merriam-Webster Dictionary". *merriam-webster.com*.

| * ด
* ค
* ก
ถนน |
| --- |
| ประเภท | 
* ถนนที่จำกัดการเข้าถึง
* ทางหลวงที่ควบคุมการเข้าถึง
* ทางคู่
* ทางขนาน
* ทางหลวง
* ทางพิเศษสองช่องจราจร
* ถนน 2+1
* ถนน 2+2
* พาร์กเวย์
* ตรอก / ซอย
* ทางตัน
* ทางเดี่ยว
* การใช้เส้นทางร่วมกัน
* หมายเลขทางหลวง
* ถนนที่เก็บค่าผ่านทาง

 |  |
| จุดตัด | 
* ทางแยก
* ทางแยกต่างระดับ

 |
| พื้นผิว | 
* ยางมะตอย
* แอสฟอลต์คอนกรีต
* คอนกรีต
	+ คอนกรีตเสริมแรง

 |
| โครงสร้าง | 
* สะพาน
* คอสเวย์
* ทางยกระดับ
* อุโมงค์

 |
**น้ำตกตาดกวางสี** (อังกฤษ: Kuang Si Falls, Tat Kuang Si Waterfalls, ลาว: ຕາດກວາງຊີ) เป็นน้ำตกแห่งหนึ่ง ตั้งอยู่ห่างจากเมืองหลวงพระบาง ประเทศลาว ประมาณ 32 กิโลเมตร ได้ชื่อว่าเป็นน้ำตกที่สวยที่สุดของหลวงพระบาง

น้ำตกตาดกวางสี มีจำนวนชั้นทั้งหมด 4 ชั้น มีความสูงโดยรวมประมาณ 75 เมตร เป็นน้ำตกหินปูน น้ำในน้ำตกจึงมีสีเขียวมรกต ภายในน้ำตกมีการจัดการท่องเที่ยวอย่างเป็นระเบียบเรียบร้อย มีพื้นที่แบ่งออกเป็นพื้นที่รับประทานอาหาร โดยไม่อนุญาตให้มีการปรุงอาหาร พื้นที่สำหรับเล่นน้ำ และมีการจัดการขยะอย่างมีประสิทธิภาพ

ราคาบัตรผ่านเข้าชม 20,000 กีบ (46.47 บาท) เปิดให้เข้าชมได้ตั้งแต่เวลา 6.00-17.00 น. บริเวณทางเข้าน้ำตกจะมีศูนย์อนุรักษ์หมี ซึ่งเป็นแหล่งรวบรวมหมีจากการช่วยเหลือจากการค้าสัตว์ป่าในสถานที่ต่าง ๆ ในประเทศลาว ซึ่งค่าเข้าชมส่วนหนึ่งก็นำมาอนุรักษ์บำรุงหมี

อ้างอิง
-------

1. ↑  "สมุดโคจร: เสน่ห์ของหลวงพระบาง". ช่อง 5. 1 September 2014. คลังข้อมูลเก่าเก็บจากแหล่งเดิมเมื่อ 2014-09-06. สืบค้นเมื่อ 31 August 2014.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**น้ำตกตาดกวางสี**

* รูปและข้อมูลเพิ่มเติม
**จินี** (อังกฤษ: Genie, เกิดเมื่อราว พ.ศ. 2500) เป็นนามแฝงที่ใช้เรียกเด็กป่าเถื่อนชาวอเมริกันคนหนึ่งซึ่งถูกทารุณกรรม ทอดทิ้ง และถูกโดดเดี่ยวจากสังคม สถานการณ์ของเธอถูกบันทึกอย่างเด่นชัดโดยเฉพาะในเรื่องของภาษาศาสตร์และจิตวิทยาเด็กที่ผิดปกติ เมื่อครั้งที่เธอยังเป็นเด็กเล็ก เธอถูกพ่อของเธอมองว่าเธอปัญญาอ่อน ด้วยความเชื่อนี้ พ่อของเธอจึงต้องการแยกเธอให้โดดเดี่ยวจากสังคม จึงเป็นเหตุให้พ่อของเธอขังเธอไว้คนเดียวในห้องตั้งแต่อายุ 20 เดือน โดยพ่อของเธอได้ผูกตัวเธอ รวมถึงแขนและขาของเธอติดกับโถส้วมหรือเปล และได้สั่งห้ามไม่ให้คนในครอบครัวพูดคุยหรือมีปฏิสัมพันธ์กับเธอ รวมทั้งได้ให้เธออดอาหารอย่างรุนแรง

หลายปีต่อมาหลังจากที่ชีวิตของจินีได้พบกับแสงสว่าง เหล่านักจิตวิทยา นักภาษาศาสตร์ และนักวิทยาศาสตร์ได้นำกรณีของเธอมาศึกษาเกี่ยวกับพัฒนาการของมนุษย์ในหลายด้านอย่างละเอียด เมื่อมีการพิจารณาว่าเธอยังไม่ได้เรียนรู้ภาษาใด ๆ เลย นักภาษาศาสตร์จึงเห็นว่าการศึกษากรณีของเธอเป็นโอกาสที่จะได้รับข้อมูลเชิงลึกเกี่ยวกับกระบวนการควบคุมทักษะการเรียนรู้ภาษาและทดสอบทฤษฎีและสมมติฐานที่ใช้ระบุสมมติฐานช่วงอายุวิกฤตซึ่งเป็นช่วงอายุที่มนุษย์เรียนรู้ที่จะเข้าใจและใช้ภาษา ตลอดเวลาที่เหล่านักวิทยาศาสตร์ศึกษาเกี่ยวกับกรณีของเธอ เธอได้มีพัฒนาการโดยรวมทั้งทางร่างกายและทางจิตใจที่ดียิ่งขึ้น เธอมีพัฒนาการทางการสื่อสารโดยใช้อวัจนภาษาที่ดีมาก แต่เมื่อการศึกษากรณีของเธอสิ้นสุดลง เธอก็ยังคงแสดงพฤติกรรม ลักษณะนิสัย และบุคลิกภาพส่วนมากเช่นเดียวกับคนที่โดดเดี่ยวทางสังคม แต่เธอก็ยังคงเรียนรู้ที่จะเข้าใจและใช้ภาษาระหว่างที่นักวิทยาศาสตร์ได้ทำการทดสอบเธอ แต่ในที่สุด เธอก็ไม่สามารถเรียนรู้ภาษาที่หนึ่งได้อย่างสมบูรณ์

ทางการได้จัดให้จินีเข้ารับการรักษาที่โรงพยาบาลเด็กลอสแอนเจลิส โดยทีมแพทย์และนักจิตวิทยาได้เฝ้าดูแลเธอเป็นเวลาหลายเดือน และการวางแผนการครองชีพที่ตามมาของเธอก็ได้กลายเป็นเรื่องถกเถียงที่ยืดเยื้อ เมื่อปลายเดือนมิถุนายน พ.ศ. 2514 เธอได้ออกจากโรงพยาบาลมาอยู่อาศัยกับครูที่โรงพยาบาลของเธอ แต่อีกครึ่งเดือนต่อมา ทางการได้นำเธอไปอยู่กับครอบครัวของนักวิทยาศาสตร์ที่มุ่งหน้าไปยังทีมวิจัย ซึ่งเธออาศัยอยู่มาเกือบสี่ปี หลังจากนั้น กลางปี พ.ศ. 2518 เมื่อเธออายุครบ 18 ปี เธอก็ได้กลับไปอยู่กับแม่ของเธอ ซึ่งสองสามเดือนต่อมาแม่ของเธอก็ตัดสินใจว่าไม่สามารถดูแลเธอได้ดีพอ ทางการจึงย้ายเธอไปอยู่ที่สถาบันสำหรับผู้ใหญ่ที่พิการซึ่งไม่มีใครที่เธอรู้จัก ส่งผลให้สุขภาพกายและสุขภาพจิตของเธอเสื่อมโทรมลงเป็นอย่างมาก และทักษะภาษาและทักษะทางพฤติกรรมของเธอที่เคยเรียนรู้ก็ถดถอยอย่างรวดเร็ว

รายการอ้างอิง
-------------

1. ↑  Reynolds & Fletcher-Janzen 2004, p. 428. sfn error: no target: CITEREFReynoldsFletcher-Janzen2004 (help)
2. ↑  Waltz, Mitzi (2013). *Autism: A Social and Medical History*. Basingstoke, Hampshire, United Kingdom: Palgrave Macmillan. ISBN 978-0-230-52750-8. OCLC 821693777.
3. ↑  Pinker 2007, pp. 296–297. sfn error: no target: CITEREFPinker2007 (help)
4. 1 2 3  "Secret of the Wild Child". *NOVA*. ฤดูกาล 22. ตอน 2. PBS. March 4, 1997. OCLC 57894649. PBS (United States), BBC (United Kingdom). เก็บจากแหล่งเดิมเมื่อ November 9, 2012. สืบค้นเมื่อ February 12, 2009.
5. ↑  Curtiss 1977. sfn error: no target: CITEREFCurtiss1977 (help)
6. ↑  Rymer 1994, pp. 151–155. sfn error: no target: CITEREFRymer1994 (help)
วัดเซงันโตะ เบื้องหลังคือน้ำตกนาจิ
**น้ำตกนาจิ** (ญี่ปุ่น: 那智滝; โรมาจิ: *Nachi no Taki*; ทับศัพท์: นาจิโนะตากิ) เป็นน้ำตกที่ตั้งอยู่ในตำบลนาจิกัตสึอูระ ในจังหวัดวากายามะ ประเทศญี่ปุ่น เป็นหนึ่งในน้ำตกที่มีชื่อเสียงมากที่สุดของญี่ปุ่น ด้วยความสูงถึง 133 เมตร (และกว้างราว 13 เมตร) ทำให้น้ำตกนาจิเป็นน้ำตกที่มีน้ำไหลตลอดปีที่มีความสูงที่สุดในญี่ปุ่น ในขณะที่น้ำตกฮันโนกิ (สูง 497 เมตร) จะมีน้ำไหลแค่บางฤดูกาล และ น้ำตกโชเมียว (สูง 350 เมตร) มีน้ำไหลเป็นรอบปี

ด้านบนของน้ำตกมีหินอยู่สองก้อนตั้งอยู่ ซึ่งเป็นตัวแทนเทพารักษ์ของน้ำตกและศาลเจ้าคูมาโนะนาจิ นอกจากนี้ที่นี่ยังมีวัดพุทธตั้งอยู่ ซึ่งเคยถูกทำลายไปเมื่อครั้งการปฏิรูปเมจิ (ปลายศตวรรษที่ 19)

ตำหนักเทพ (*กนเง็ง*) ในศาลเจ้าคูมาโนะนาจิ ได้รับการขึ้นทะเบียนเป็นหนึ่งในแหล่งศักดิ์สิทธิ์และเส้นทางจาริกแสวงบุญในทิวเขาคิอิ ซึ่งมีสถานะเป็นมรดกโลกโดยยูเนสโก

แหล่งข้อมูลอื่น
---------------

* คู่มือการเดินทาง[*ลิงก์เสีย*] (ไทย)
* Tanabe City Kumano Tourism Bureau เก็บถาวร 2011-09-25 ที่ เวย์แบ็กแมชชีน
* Nachi-Katsuura Town Tourism Association เก็บถาวร 2014-12-18 ที่ เวย์แบ็กแมชชีน


คอมมอนส์ มีภาพและสื่อเกี่ยวกับ:  
**น้ำตกนาจิ**

พิกัดภูมิศาสตร์: 33°40′19″N 135°53′28″E﻿ / ﻿33.672°N 135.891°E﻿ / 33.672; 135.891
**คาตางามิ** (ญี่ปุ่น: 潟上市; โรมาจิ: *Katagami-shi*) เป็นนครในจังหวัดอากิตะ ประเทศญี่ปุ่น มีประชากรประมาณ 32,858 คน 13,897 ครัวเรือน ข้อมูลเมื่อ 31 ธันวาคม ค.ศ. 2019 (2019 -12-31)[update] มีความหนาแน่นของประชากร 330 คนต่อตารางกิโลเมตร มีพื้นที่ทั้งหมด 97.96 ตารางกิโลเมตร (37.82 ตารางไมล์).

ภูมิศาสตร์
----------

คาตางามิตั้งอยู่บนที่ราบชายฝั่งทางตะวันตกเฉียงเหนือของจังหวัดอากิตะโดยมีทะเลญี่ปุ่นตั้งอยู่ทางตะวันตกเฉียงใต้ และทางทิศตะวันตกเฉียงเหนือติดกับทะเลสาบฮาจิโรงาตะ 
คาตางามิเป็นนครที่มีพื้นที่ที่เล็กที่สุดในจังหวัดอากิตะ

### เทศบาลใกล้เคียง

* จังหวัดอากิตะ
	+ อากิตะ
	+ โองะ
	+ อิกาวะ
	+ โกโจเมะ
	+ โองาตะ

ประชากร
-------

ประชากรของคาตางามิค่อนข้างคงที่ในช่วง 60 ปีที่ผ่านมา ตามข้อมูลสำมะโนประชากรของญี่ปุ่น,

ประวัติจำนวนประชากร| ปี | ประชากร | ±% |
| --- | --- | --- |
|  1950  | 28,272 | —     |
|  1960  | 28,338 | +0.2% |
|  1970  | 28,678 | +1.2% |
|  1980  | 32,895 | +14.7% |
|  1990  | 33,470 | +1.7% |
|  2000  | 35,711 | +6.7% |
|  2010  | 34,443 | −3.6% |

ภูมิอากาศ
---------

คาตางามิมีภูมิอากาศแบบอบอุ่นชื้นภาคพื้นทวีป (การแบ่งเขตภูมิอากาศแบบเคิพเพิน *Cfa*) ซึ่งมีความแตกต่างของอุณหภูมิในแต่ฤดูกาลมากโดยมีฤดูร้อนที่อบอุ่นถึงร้อนและฤดูหนาวที่หนาวเย็นถึงเย็นจัด ปริมาณน้ำฝนสามารถตกได้ตลอดปีแต่จะตกหนักสุดตั้งแต่เดือนสิงหาคมถึงตุลาคม อุณหภูมิเฉลี่ยทั้งปีในคาตางามิคือ 11.2 องศาเซลเซียส ปริมาณน้ำฝนรายปีเฉลี่ยอยู่ที่ 1631 มิลลิเมตร ซึ่งเดือนกันยายนมีฝนตกชุกที่สุด อุณหภูมิสูงสุดโดยเฉลี่ยในเดือนสิงหาคมอยู่ที่ประมาณ 24.9 องศาเซลเซียส และต่ำสุดในเดือนมกราคมที่ประมาณ -0.8 องศาเซลเซียส

อ้างอิง
-------

1. ↑  Katagami City official statistics (ในภาษาญี่ปุ่น)
2. ↑  Katakami population statistics
3. ↑  Katagami climate data
**ช่วงว่างระหว่างรัชกาลออตโตมัน** 20 กรกฎาคม ค.ศ. 1402 – 5 กรกฎาคม ค.ศ. 1413 เป็นสงครามกลางเมืองในจักรวรรดิระหว่างบุตรชาย 4 พระองค์ของสุลต่านบาเยซิดที่ 1 หลังจากที่พระราชบิดาพ่ายแพ้ที่ยุทธการที่อังการา ต่อเตมือร์ เมื่อวันที่ 20 กรกฎาคม ค.ศ. 1402 ถึงแม้ว่าเมห์เหม็ด เซเลบี จะได้รับการยอมรับมากที่สุด แต่สุไลยมาน เซเลบี มูซา เซเลบี และอิซา เซเลบี ไม่ยอมรับการปกครอง จึงเกิดสงครามกลางเมืองยาวนานถึง 11ปี และในที่สุดเมห์เหม็ด เซเลบี สามารถชนะสงครามกลางเมืองได้

สงครามกลางเมือง
---------------

สงครามกลางเมืองเริ่มต้นขึ้นหลังจากที่สุลต่านบาเยซิดที่ 1 สิ้นพระชนม์ในปี ค.ศ. 1403 "สุไลยมาน เซเลบี" ได้ปกครองรูเมเลีย (คือดินแดนออตโตมันในยุโรป) มีเมืองหลวงอยู่ที่เอดีร์แน "อิซา เซเลบี" ได้ปกครองบูร์ซา "เมห์เหม็ด เซเลบี" ได้ปกครองอามัสยา การต่อสู้ของอิซาและเมห์เหม็ดได้เกิดขึ้นในเดือนมีนาคมถึงพฤษภาคม ปี ค.ศ. 1403 ผลของสงครามครั้งนั้นทำให้อิซาต้องหนีไปคอนสแตนติโนเปิล และเมห์เหม็ดสามารถยึดบูร์ซาได้ 

ในขณะเดียวกันมูซา เซเลบีโดนจับพร้อมบิดาหลังจากยุทธการที่อังการา แต่ เตมือร์ไม่ได้ขังพระองค์ไว้ หลังจากยุทธการที่อังการา มูซา เซเลบีก็ถูกส่งไปบูร์ซาตามคำสั่งของเตมือร์และก็ได้ถูกปล่อยมาในที่สุด หลังจากที่อิซาถูกปลงพระชนม์ สุไลยมาน เซเลบี ก็ยกทัพผ่านช่องแคบบอสฟอรัสพร้อมกับกองทัพจำนวนมากและทำการบุกอานาโตเลีย และยึดบูร์ซาจากเมห์เหม็ดในเดือนมีนาคม ค.ศ. 1404

มูซา เซเลบี
ระหว่างนั้นเมห์เหม็ดได้ส่ง มูซา เซเลบี ข้ามทะเลดำไปที่บัลแกเรีย ซึ่งในไม่ช้าก็เกิดสงครามระหว่าง มูซา เซเลบี และสุไลยมาน เซเลบี ในตอนแรกพระองค์เสียเปรียบเรื่องจำนวนทหารและอาวุธเป็นอย่างมากแต่ มูซา เซเลบีสามารถยึดเอดีร์แนเมืองหลวงของรูเมเลียได้ ทำให้สุไลยมาน เซเลบีต้องหลบหนีไป ทำให้มูซา เซเลบีได้ขึ้นเป็นสุลต่านรูเมเลียองค์ที่ 2 ในปี ค.ศ. 1411

สิ้นสุดสงคราม
-------------

หลังจากที่มูซา เซเลบีสิ้นพระชนม์เมห์เหม็ดได้ขึ้นเป็นสุลต่านแห่งจักรวรรดิออตโตมันมีพระนามว่าสุลต่านเมห์เหม็ดที่ 1 แต่ก็ยังเหลือมุสตาฟา เซเลบีบุตรชายพระองค์สุดท้ายของสุลต่านบาเยซิดที่ 1 ที่ยังมีพระชนม์ชีพอยู่ พระองค์ได้ก่อกบฏขึ้นช่วงท้ายรัชสมัยของเมห์เหม็ดจนถึงรัชสมัยของสุลต่านมูรัดที่ 2 แต่ก็ไม่สำเร็จ

อ้างอิง
-------

1. **^** Kastritsis, p. 140.
2. **^** Kastritsis, p. xi.
3. **^** Fine, p. 499.
**มุทรา** (สันสกฤต: मुद्रा *mudrā*) เป็นท่าทางแสดงสัญลักษณ์ทางพิธีกรรมในศาสนาฮินดูและศาสนาพุทธ ส่วนมากเน้นที่ลักษณะมือและนิ้ว มุทราแต่ละท่าจะแฝงนัยความหมายทางจิตวิญญาณแตกต่างกันไปตามประติมานวิทยาและการฝึกจิตที่พบในศาสนาแบบอินเดีย

ในพิธีกรรมของลัทธิตันตระมีมุทรากำหนดไว้ถึง 108 ท่า ทางฝ่ายโยคะ การใช้มุทราจะควบคู่ไปกับการฝึกปราณายาม (การควบคุมลมหายใจ) มุทราที่สำคัญได้แก่ ปัทมาสนะ สุขาสนะ และวัชราสนะ ซึ่งแสดงท่านั่งแตกต่างกันไปเพื่อเสริมพลังปราณในร่างกาย

ศาสนาพุทธ
---------

ดูบทความหลักที่: ปางพระพุทธรูป
มุทราในศาสนาพุทธมักปรากฏเป็นปางต่าง ๆ ของพระพุทธรูป โดยแต่ละปางจะมีอิริยาบถและท่ามือแตกต่างกันไป ทั้งประวัติความเป็นมาของแต่ละปางก็มีที่มาจากพุทธประวัติ

ลัทธิอนุตตรธรรม
---------------

ลัทธิอนุตตรธรรมเรียกมุทราว่า**ลัญจกร** (จีน: 合同 *เหอถง*) ถือว่าเป็นเครื่องหมายของผู้ได้รับเต๋าแล้ว และเป็นหลักฐานที่จะนำวิญญาณกลับสู่สวรรค์เบื้องบน โดยลัญจกรจะมีอยู่ 3 แบบ แบ่งตามยุคสามกัปสุดท้าย คือ ยุคเขียวของพระทีปังกรพุทธเจ้า ยุคแดงของพระศากยมุนีพุทธเจ้า และยุคขาวของพระเมตไตรยพุทธเจ้า

ลัญจกรของยุคเขียวเป็นการตั้งฝ่ามือข้างเดียวคล้าย**ใบบัว** ยุคแดงเป็นการประนมมือสองข้างเข้าด้วยกันเป็นรูป**ดอกบัว** สำหรับยุคขาวของพระศรีอริยเมตไตรย ลัทธิอนุตตรธรรมเชื่อว่าลัญจกรจะเป็นรูป**รากบัว** โดยเอาปลายนิ้วโป้งขวาจรดโคนนิ้วนางขวาค้างไว้ แล้วนำปลายนิ้วโป้งซ้ายมากดที่โคนนิ้วก้อยขวา จากนั้นโอบมือเข้าหากันโดยให้มือซ้ายทับขวา เป็นท่าห่อประสานมือให้มีลักษณะเหมือนรากบัว เชื่อว่าการประสานมือแบบนี้เป็นสัญลักษณ์การไหว้ยุคพระศรีอริยเมตไตรยหรือธรรมกาลยุคขาว

อ้างอิง
-------

1. ↑  *Encyclopædia Britannica*. (2010). "mudra (symbolic gestures)". Retrieved October 11, 2010.
2. ↑  "Word *mudrā* on Monier-William Sanskrit-English on-line dictionary: "N. of partic. positions or intertwinings of the fingers (24 in number, commonly practised in religious worship, and supposed to possess an occult meaning and magical efficacy *Daś* (*Daśakumāra-carita*). *Sarvad*. *Kāraṇḍ*. RTL. 204 ; 406)"". คลังข้อมูลเก่าเก็บจากแหล่งเดิมเมื่อ 2012-12-03. สืบค้นเมื่อ 2013-08-06.
3. ↑  Woodroffe, Sir John, *Shakti and Shakta: Essays and Addresses on the Shakta Tantrashastra*
4. ↑  *ไตรรัตน์: แก้ววิเศษ 3 ประการ*, เอกอนันต์เผยแพร่ธรรม, ม.ป.ป. หน้า 44-49.
**พระพิทักษ์เจดีย์ (ศรี)** อดีตนายกองข้าอุปัฏฐากพระธาตุพนม หรือผู้ควบคุมท้าวเพี้ยตัวเลกข้าพระธาตุพนม หรือนายกองบ้านธาตุพนมลำดับ 7 (พ.ศ. 2429-31) ในราชวงศ์เวียงจันทน์ ปกครองธาตุพนมลำดับ 10 เดิมบรรดาศักดิ์พระศรีชองฟ้าหรือพระศรีสองฟ้ากรมการธาตุพนม เชื้อสายราชวงศ์เวียงจันทน์และจำปาสัก รับบรรดาศักดิ์พระพิทักษ์เจดีย์คนที่ 3 ของธาตุพนมต่อจากพระพิทักษ์เจดีย์ (แก่น) พี่ชาย

ประวัติ
-------

พระพิทักษ์เจดีย์ (ศรี) นามเดิมท้าวเทพพระศรีหรือท้าวพระสี เอกสารพื้นเมืองพนมบ้างออกนามเจ้าพระพิพักสี เป็นบุตรลำดับ 2 ของพระพิทักษ์เจดีย์ (ถง รามางกูร) หัวหน้าข้าอุปัฏฐากพระธาตุพนมลำดับ 5 และผู้ปกครองธาตุพนมลำดับที่ 8 พระพิทักษ์เจดีย์ (ศรี) เป็นน้องชายพระพิทักษ์เจดีย์ (แก่น) หัวหน้าข้าอุปัฏฐากพระธาตุพนมลำดับ 6 และผู้ปกครองธาตุพนมลำดับ 9 มารดาชื่อนางพิทักษ์เจดีย์ (รัตนะจันทน์) พระพิทักษ์เจดีย์ (ศรี) เป็นหลานปู่ท้าวอุปละ (มุง รามางกูร) หัวหน้าข้าอุปัฏฐากพระธาตุพนมลำดับ 4 เป็นเหลนทวดท้าวอุปละ (คำหมั้น) กับนางรัตนะหน่อแก้วชาวธาตุพนม ท้าวอุปละ (คำหมั้น) เป็นบุตรพระมหาสุระนันทากับนางแก้วอาไพธิดาเจ้าพระรามราชรามางกูรขุนโอกาส (ราม รามางกูร) ขุนโอกาส (เจ้าเมือง) ธาตุพนมองค์แรกจากราชวงศ์เวียงจันทน์ ส่วนพระมหาสุระนันทาเป็นบุตรเจ้าสุทธฮาชหรือสุทธราชน้องชายนางยอดแก้วศรีบุญมาชายาเจ้าพระรามราชฯ เจ้าสุทธฮาชและนางยอดแก้วศรีบุญมาเป็นบุตรเจ้าสีสุมังกับนางคำส่วงตา เจ้าสีสุมังเป็นโอรสเจ้าพระยาหลวงกางสมคราม (คำวิสุทธิ์) โอรสกษัตริย์จำปาสักกับสนมไม่ปรากฏพระนาม

พี่น้องบุตรธิดา
---------------

พระพิทักษ์เจดีย์ (ศรี) มีพี่น้อง 6 คนคือพระพิทักษ์เจดีย์ (แก่น), พระพิทักษ์เจดีย์ (ศรี), ท้าวเทพพระนม, นางเทพสวัสดิ์, นางเทพทุมมา, นางคำอ้วน มีภริยาปรากฏนาม 1 ท่านคือนางพิทักษ์เจดีย์ (นวนหรือนวลจันทร์) มีบุตรธิดา 9 ท่านคือเพี้ยซานนท์ (สุวันนะสอน), กวานปากก่ำ (ท้าวสุวันลี), ท้าวสุวันดี, นางสุวันนี, นางมัทที, นางเกดสนา, นางกาละเกด, นางหอมจันเทศ, นางสีมุนทา

อ้างอิง
-------

1. ↑  พระมหาดวง รามางกูร, **พื้นเมืองพนม (ประวัติวงส์เจ้าเมืองธาตุพนม)**, (กรุงเทพฯ: วัดบวรนิเวศวิหาร คณะแดงรังสี, ม.ป.ป.), ไม่ปรากฏหน้า (อัดสำเนา).
2. ↑  พระมหาดวง รามางกูร, **พื้นเมืองพนม (ประวัติวงส์เจ้าเมืองธาตุพนม)**, ไม่ปรากฏหน้า (อัดสำเนา).

  



| ก่อนหน้า |  | พระพิทักษ์เจดีย์ (ศรี รามางกูร) |  | ถัดไป |
| --- | --- | --- | --- | --- |
| **ท้าวโพธิสารพินิต (อินทะวงส์ บุคคละ)** |  | **นายกองข้าพระธาตุพนม,**  |  | **พระพิทักษ์เจดีย์ (เทพปะจิด บุคคละ)** |
**อาเลกซันโดรส นีโกลาอีดิส** (กรีก: Αλέξανδρος Νικολαΐδης; อังกฤษ: Alexandros Nikolaidis) เกิดวันที่ 17 ตุลาคม ค.ศ. 1979 ในเทสซาโลนีกี ประเทศกรีซ เป็นนักกีฬาเทควันโดโอลิมปิก เขาได้รับรางวัลเหรียญเงินในโอลิมปิกฤดูร้อน 2004 ที่จัดขึ้นในเอเธนส์ ภายหลังจากที่แพ้ต่อมุน แท-ซ็อง จากเกาหลีใต้ซึ่งเป็นผู้ที่ได้รับรางวัลเหรียญทอง

เมื่อวันที่ 24 มีนาคม ค.ศ. 2008 อาเลกซันโดรส นีโกลาอีดิส ได้รับเกียรติให้เป็นผู้ถือคบเพลิงคนแรกของการวิ่งคบเพลิงในโอลิมปิกฤดูร้อน 2008

ต่อมาในวันที่ 11 เมษายนของปีเดียวกันนี้ เขาชนะรายการยูโรเปียนแชมเปียนชิปในกรุงโรมหลังจากแสดงฝีมือการต่อสู้สี่ครั้ง

ภายหลังจากนั้น อาชีพของเขาได้เริ่มขึ้นในกีฬาโอลิมปิกฤดูร้อน 2008 ที่ปักกิ่ง นีโกลาอีดิสได้รับรางวัลเหรียญเงินโอลิมปิกในรุ่น 80 กิโลกรัม ภายหลังจากที่แพ้ต่อชา ทง-มิน จากเกาหลีใต้ในรอบชิงชนะเลิศ

อ้างอิง
-------

1. ↑  Δ/νση Β'/θμιας Εκπ/σης Ν. Φλώρινας - Κεντρική Σελίδα (กรีก)
2. ↑  "alexandros" Results เก็บถาวร 2008-08-28 ที่ เวย์แบ็กแมชชีน (อังกฤษ)
3. ↑  Olympic Flame begins relay in Greece เก็บถาวร 2008-03-27 ที่ เวย์แบ็กแมชชีน at the Official Website of the Torch Relay
**ทเวลฟ์เกิลส์แบนด์** (อังกฤษ: Twelve Girls Band; จีน: 女子十二樂坊; พินอิน: *Nǚzǐ shí'èr Yùefǎng*) กลุ่มดนตรีสัญชาติจีน กำเนิดขึ้นที่กรุงปักกิ่ง จีนแผ่นดินใหญ่ เป็นกลุ่มดนตรีของนักดนตรีสาวสวยชาวจีนทั้งหมด 12 คน ที่เล่นดนตรีจีนด้วยเครื่องดนตรีจีนโบราณ เช่น กู่เจิง, ผีผา, ขลุ่ยไม้ไผ่จีน, เอ้อหู, ขิมจีน ผสมกับดนตรีคลาสสิกในยุคปัจจุบัน 

ในปี พ.ศ. 2544 ทเวลฟ์เกิลส์แบนด์ ได้ถือกำเนิดขึ้น ด้วยแนวคิดต้องการจะเผยแพร่ดนตรีจีนออกไปสู่ชาวโลกในแบบสากล จึงมีการรวมกลุ่มของนักดนตรีสาวสวย ที่มีความสามารถจากการคัดเลือกจากโรงเรียนสอนศิลปะจีนทั่วประเทศ โดยจะคัดเลือกจากผู้ที่มีคุณสมบัติ มีความสามารถเฉพาะในเครื่องดนตรีประเภทต่าง ๆ และชนะเลิศในการประกวด มีทั้งหมด 18 คน แต่นำเสนอเพียง 12 คน ในการโปรโมตหรือแสดงคอนเสิร์ต โดยอัลบั้มชุดแรกมีชื่อว่า Beautiful Energy 

ในปี พ.ศ. 2546 อัลบั้มชุดที่ 2 ชื่อ Miracle ประสบความสำเร็จอย่างมากทั้งในและนอกประเทศ ในประเทศญี่ปุ่นสามารถทำยอดขายได้ถึง 2 ล้านแผ่น พร้อมกับได้เปิดแสดงคอนเสิร์ตในประเทศญี่ปุ่นเป็นครั้งแรก และได้มีบันทึกการแสดงออกมาด้วย

คอนเสิร์ตของ ทเวลฟ์เกิลส์แบนด์ จะถูกนำเสนอด้วยความโดดเด่นทางเทคนิคทางภาพ สี เสียง อย่างงดงาม พร้อมด้วยเครื่องดนตรีอิเล็กโทรนิคที่เล่นผสมกับเครื่องดนตรีจีนโบราณ เป็นดนตรีในยุคปัจจุบัน เช่น ป๊อป, แจ๊ส, บลูส์ หรือแม้แต่กระทั่ง ร็อก และการแต่งตัวของนักดนตรีที่แลดูสวยงาม ทันสมัย 

ในประเทศไทย ทเวลฟ์เกิลส์แบนด์ ได้เดินทางมาแสดงคอนเสิร์ต 2 รอบ ในวันที่ 21 มิถุนายน และ 22 มิถุนายน พ.ศ. 2547 ที่ศูนย์การประชุมแห่งชาติสิริกิติ์ โดยการจัดของมูลนิธิสายใจไทย ซึ่งเป็นการสานสัมพันธ์ไทย - จีน ด้วย โดยในรอบแรกจัดเป็นคอนเสิร์ตการกุศล

อ้างอิง
-------

1. ↑  คอนเสิร์ตสานสัมพันธ์ไทยจีน กับนักดนตรี 12 เกิร์ลส์แบนด์ จากสยามโซน
2. ↑  "12 Girls Band เซ็กซี่ในคีย์ "จีนคลาสสิก" จากนิตยสารผู้จัดการ พฤษภาคม พ.ศ. 2547". คลังข้อมูลเก่าเก็บจากแหล่งเดิมเมื่อ 2011-12-12. สืบค้นเมื่อ 2011-08-16.

แหล่งข้อมูลอื่น
---------------

* เว็บไซต์อย่างเป็นทางการ เก็บถาวร 2017-05-03 ที่ เวย์แบ็กแมชชีน
**แดนนี เทรโฮ** (อังกฤษ: Danny Trejo) นักแสดงชาวอเมริกันเชื้อสายเม็กซิกัน เกิดเมื่อวันที่ 16 พฤษภาคม พ.ศ. 2487

มีชื่อเต็มว่า *แดน เทรโฮ จูเนียร์'* (Dan Trejo, Jr) เกิดที่ลอสแอนเจลิส รัฐแคลิฟอร์เนีย ในวัยเด็กและวัยรุ่นเคยผ่านการใช้ชีวิตมาอย่างโชกโชน จนถูกจับเข้าทัณฑสถานเป็นเวลานาน 11 ปี ในข้อหายาเสพย์ติด ในนั้นเทรโฮเข้าโปรแกรมที่ช่วยให้ตัวเองหลุดพ้นการการติดสุราและยาเสพย์ติด เมื่อพ้นโทษออกมาแล้ว เทรโฮได้ทำกิจกรรมเพื่อสังคมรณรงค์เรื่องยาเสพย์ติดในวัยรุ่น

เทรโฮ เข้าสู่แวดวงบันเทิงด้วยการเป็นที่ปรึกษาในกองถ่ายของภาพยนตร์เรื่อง *Runaway Train* และได้รับข้อเสนอให้รับบทเป็นนักโทษ จากนั้นก็ได้แสดงในเรื่อง *Desperado* ที่ทำให้ได้รับบทเด่นที่ทุกคนต้องจดจำเป็นครั้งแรกกับบทนักปามีด และเรื่องต่อ ๆ มาอย่าง *From Dusk till Dawn*, *Heat*, *Con Air*, *Once Upon a Time in Mexico* รวมถึงภาพยนตร์ไตรภาคชุด *Spy Kids* ซึ่งโดยมากแล้ว เป็นผลงานของ แควนติน ทารันติโน และโรเบิร์ต โรดริเกวซ ทำให้เทรโอเป็นที่รู้จักกันดีในบทของตัวประกอบที่เป็นตัวร้าย เช่น นักโทษหรือนักฆ่า ในภาพยนตร์แอ๊คชั่นอเมริกันเม็กซิกัน ในกว่า 100 เรื่อง

จนกระทั่งมาได้รับบทเป็นตัวเอกครั้งแรก ในเรื่อง *Machete* ในบทชื่อเดียวกับชื่อเรื่อง ในปี ค.ศ. 2010

ชีวิตส่วนตัว เทรโอสมรสแล้ว มีลูกทั้งหมด 3 คน และในปี ค.ศ. 2000 ได้ก่อตั้งโปรดักชั่นเฮ้าส์ของตัวเองที่ชื่อ *Starburst* และได้อำนวยการสร้างภาพยนตร์มากมาย ตั้งแต่ภาพยนตร์สั้นรางวัล An Eye for Talent, The Animal Factory ของ สตีฟ บุสเซมี่ รวมถึงภาพยนตร์ตลก *High Hopes* ซึ่งเป็นเรื่องของกลุ่มนักแสดงฮอลลิวู้ดที่วางแผนขโมยยาเสพย์ติดจากเอฟบีไอ ก่อนที่จะนำมาคืนเพื่อนำเงินรางวัลมาสร้างภาพยนตร์ด้วย

ผลงานด้านการแสดง
----------------

ดูบทความหลักที่: คนโฉด โค่นซอมบี้, Machete Kills คนระห่ำ ดุกระฉูด และ ระห่ำ กระฉูด

อ้างอิง
-------

1. ↑  บทสัมภาษณ์ แดนนี่ เทรโฮ พระเอก Machete (อังกฤษ)[*ลิงก์เสีย*]

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**แดนนี เทรโฮ**

* แดนนี เทรโฮ ที่อินเทอร์เน็ตมูวีเดตาเบส
**ทูเอกส์** (อังกฤษ: Two Eggs, สองเอก) อัลบั้มเต็มชุดแรกและชุดเดียวภายใต้สังกัด เบเกอรี่ มิวสิก อัลบั้มชุดนี้นับว่าเป็นอัลบั้มที่สมบูรณ์แบบที่สุดของวง เป็นอัลบั้มที่แสดงทักษะทางด้านนดนตรีมากที่สุด แต่ทางด้านยอดขายกลับไม่ประสบความสำเร็จนัก

ปก
--

> ชุดที่แล้วเป็นรูปผู้ชายถอดเสื้อผ้าหมดแล้วหันหลัง พอถึงชุดนี้เราอยากได้ผู้หญิงหันหน้า เพื่อให้ตรงข้ามและล้อลียนอัลบั้มแรก และในปกที่มีไข่ก็เพราะว่าชุดแรกผมทำกันสองคน พอมาชุดนี้มีอีกสองเอกก็เลยกลายเป็นเอ้ก ไข่นี่น่ารักดี เหมือนกับชุดนี้มีไข่สองฟอง ก็เลยเป็นผู้หญิงหันมา ถือไข่สองฟองใส่ชุดทำครัวในห้องครัว เป็นปกที่ถูกใจมาก ได้ภาพตามที่คิดไว้
> 
> — เจษฎา สุขทรามร

ออกแบบโดย อนิรุทธ วัณณรถ

นางแบบ คาร่า พลสิทธิ์

รายชื่อเพลง
-----------

1. พสุธากัมปนาถ
2. กรองทอง
3. เสพสมบ่มิสม
4. หญิงสาว
5. อกหักเพราะรักแป๋ว
6. ชมพูภูคา
7. หมู
8. อ้อยหวาน
9. ฟัก
10. หวานเย็น

รายละเอียดเพลง
--------------

**กรองทอง** เป็นเพลงที่แต่งขึ้นจากเรื่องจริง ที่มีอาจารย์สอนภาษาอังกฤษชื่อ กรองทอง มีความรักกับนักเรียนหนุ่มหน้าตาดี จนเป็นเรื่องที่รู้กันทั่วในโรงเรียนแห่งหนึ่ง
**อ้อยหวาน** หรือ "ปูน้อย" ที่เอ่ยถึงในเพลงนี้ แต่งให้แก่การเสียชีวิตไปของชายหนุ่มสติไม่สมประกอบคนหนึ่งที่มักป้วนเปี้ยนอยู่แถวจุฬาลงกรณ์ 

| * ด
* ค
* ก
ซีเปีย |
| --- |
| **เจษฎา สุขทรามร** • **ภานุ กันตะบุตร** • เอกพงศ์ เชิดธรรม • ทวิพล สุดารา |
| อัลบั้ม | Two Eggs (2538) • ไม่ต้องใส่ถุง (2543) |
| อีพีและซิงเกิล | เกลียดตุ๊ด (2537) • เหี้ยครองเมือง (2554) |
| บันทึกการแสดงสด | เล็ก ชิ้น สด (2544 ) • Sepia & O Modeling Live Concert (2546) |
| ดูเพิ่มเติม | *ดูบาดู* • *โยคี เพลย์บอย* • *สนามหลวงการดนตรี* |